
Nemt at give støtte 

Flere læsere har skrevet til os for at fortælle, at det er lidt for bøvlet at komme til at give støttebeløb, så vi fortsat kan 
arbejde med www.ufo.dk . efterforske ufooplevelser og informere om ufomyten. Derfor har vi oprettet en PayPal-konto, 
som giver alle en nem, hurtig og sikker overførsel af støttebidrag til SUFOI - også selv om man ikke har en PayPal- 
konto. Du kan benytte doner-knappen på forsiden af www.ufo.dk og overføre beløb lige fra kr. 20. Husk, at hvis du 
betaler kr. 250 og derover, får du også tilbudt en gratis bog fra SUFOI's webshop. 

SAS-fly tæt på kollision 
med „usynlig russer" 

Af Ole Henningsen 

Et SAS-fly var den 3. marts 2014 tæt på at kollidere med russisk overvågningsfly 
syd for Skåne._ _ 

SAS-flight SK681 lettede fra Københavns Lufthavn d. 3. marts 2014 på vej mod Rom, men 
måtte kort efter start pludselig ændre kurs for ikke at flyve ind i et russisk overvågningsfly. 
Trine Kromann-Mikkelsen, der er pressechef i SAS, bekræfter iflg. DR Nyheder hændelsen, 
og siger, at det er første gang i flere år, at SAS har oplevet en hændelse med et russisk 
militærfly. Hun understreger dog, at der ikke har været nogen fare for hverken fly, 
passagerer eller besætning, men at SAS straks tog fat i de relevante myndigheder for at få 
dem til at gøre noget. 

- Vi tager det meget alvorligt. Det kan ikke passe, at vi kan komme ud for sådanne 
hændelser, når vi driver kommerciel luftfart, siger hun til DR Nyheder. 

Straks efter afgang fik flyets piloter melding om et uidentificeret fly på deres flyverute, og 
ifølge Jens Olsson fra Sveriges Havarikommission var der tale om et Iljushin 11-20 m iflg. 
hans informationer fra Det svenske Forsvar. 

Det russiske fly kunne ikke ses på de skandinaviske flyvelederes system, men en svensk 
militærradar opdagede flyet og fik sendt beskeden videre. 

Derfor kunne SAS-flyet få oplysningerne og ændre kurs, så de to fly passerede hinanden 
med en afstand på 90 meter - betydeligt mindre end minimumsgrænsen på 300 meter. 

- Det var meget tæt på. Jeg kan tænke mig til, at det må have været en ubehagelig oplevelse i cockpittet, siger Jens 
Olsson fra den svenske havarikommision. 

Han fortæller til den svenske tv-station SVT, at der er tale om et lljusjin II-20M. I undersøgelsesmaterialet står der, at 
SAS-flyets besætning havde tæt visuel kontakt med det russiske fly, da de passerede hinanden. 

- Besætningen kunne se, at flyet var gråmalet og havde fire turbo propelmotorer samt en lang antenne på taget. Det 
var først senere, med hjælp fra Forsvaret, at man fik at vide, at det var russisk. De så derimod ingen kendetegn på 
flyet, siger Jens Olsson. 

Oberstløjtnant Stephan Persson Tyrling fra den svenske forsvarshøjskole fastslår dog over for svenske SVT, at piloterne 
kun har haft sekunder til at reagere, og at der er tale om en meget alvorlig hændelse. Alvoren understreges også af 
den svenske pilotforening. 

- Vi mener, at man bør udrede denne her hændelse bare for at se nærmere på mødet mellem militær flytrafik, som 
optræder militært og taktisk og interagerer med civil lufttrafik, siger Johan Glantz, der er sikkerhedsansvarlig i den 
svenske pilotforening, til SVT. 

Det er den danske havarikommission, der har myndighed til at undersøge hændelsen, men det afviser den ifølge SVT at 
gøre. 

Jens Olsson fra Sveriges 
Havarikommision. 

Foto: SVT/TT 









Stephan Persson Tyrling peger over for tv-kanalen på, at der er øget militær tilstedeværelse i området på grund af den 
politiske krise i og omkring Rusland. 

Flyvekontrollen havde lige 
informeret SAS-flyet om at gå op til 
en højde på 28.000 fod, da piloterne 
yderligere fik oplyst, at der var 
uidentificeret trafik i området. 

Et luftfartøj, der heller ikke 
fremgik af SAS-flyet eget 
advarselssystem. Piloterne blev 
bedt om at være opmærksomme 
og så, hvordan det russiske 
rekognosceringsfly passerede på 
ganske tæt hold. 

Kaptajnen på SAS-flyet 
vurderede, at det russiske fly 
passerede omkring 90 meter 
væk, siger Jens Olsson, 
efterforsker fra den svenske 
Havarikommissionen, til 

Aftonbladet. 



Et russisk fly af typen lljusjin II-20M. 

Foto: http://www.airliners.net/photo/Russia —Air/Ilyushin-Il-20M/2Q75635/L/ 

http://www.planespotters.net/Aviation Photos/photo.show?id=241803 . 


Flyvevåbnet følger russiske fly 

Rusland har ifølge det danske flyvevåben et overvågningsfly udstationeret i Kaliningrad, og det flyver på mission langs 
Polens kyst, op forbi Bornholm og via Sveriges grænse tilbage til base. 

Der er tale om et firemotors propelfly, der er langsomt, men med stor rækkevidde. Flyet er umarkeret bortset fra en 
rød stjerne på haleroret. 

Et fly, der ikke har en såkaldt transponder om bord, eller har den slukket, fremtræder ikke på flyveledernes 
radarskærme, der anvender et såkaldt secundært radarsystem i deres arbejde. 

Dog anvender Flyvevåbnet endvidere primære radarsystemer, hvor sådanne fly vil optræde, så samarbejdet med den 
civile luftfart gør, at advarsler om denne type „ukendt trafik" kan videregives. 

Russisk fly fulgte ikke praksis 

Ifølge Lars-Eric Blade, ekspert ved flyvetrafiktjenesten under Transportstyrelsen, ligger ansvaret for hændelsen tungt 
på det russiske fly. Det fløj nemlig med sin såkaldte transponder slukket, hvorfor det ikke optræder på flyveledernes 
radarskærme, der anvender det almindelige secundære radarsystem. 

- Flyver man uden transponder; betyder det også, at man skal vise særligt hensyn til anden trafik i luften. Det russiske 
fly har ikke optrådt i overensstemmelse med normal praksis, siger han. 

Hvorfor det russiske fly valgte at gøre sig usynligt, har han intet sikkert svar på. 

- Den militære luftfart kan af operative grunde ønske at skjule deres tilstedeværelse, men det kunne jo være endt 
tragisk. 

Han mener, at hændelsen er alvorlig, og har derfor valgt at sætte fokus på spørgsmålet internationalt. 

- Vi ønsker at rejse hændelsen over for internationale civile luftfartsorganisationer for at få en reaktion, siger han. 
Dermed håber han en kampagne, hvor der sættes fokus på vigtigheden af ikke kun at stole på flyets teknologi. 

- Vi ønsker at gøre de unge piloter opmærksomme på, at man også er nødt til at kigge ud af vinduerne og ikke bare 
ned instrumenterne, siger han. 

Flyver uden transponder 

Ifølge det svenske flyvevåben er det almindeligt for russiske militære fly, at de flyver uden transponder tændt. 

- Russerne ønsker ikke at vise deres tilstedeværelse. Sådan har det altid været. Denne type rekognosceringsfly har mig 
bekendt aldrig transponderen tændt, siger Anders Persson, oberst og stabschef ved flyvevåbnets taktiske stab. 

- Hvis Rusland er skyldig i noget forkert, er på dette stadium uklart, fordi flyet var over internationalt farvand. Men det 
er klart, at de afveg fra accepteret praksis, siger han. 

- Om Rusland er skyldig i en åbenbar krænkelse af flyveregler er i øjeblikket ikke klarlagt, eftersom flyet befandt sig i 
internationalt luftrum. Men helt klart forbrød de sig mod accepteret praksis ved at befinde sig i et område med så 
stærkt kommerciel lufttrafik. SAS-flyet befandt sig efter start i en af luftkorridorerne, hvor der ikke bør befinde sig 
militære fly, siger forsvarseksperten Johan Thunberger med en fortid på Forsvarets Forskningsinstitut, til journalist Clas 
Svahn fra dn.se. 

Vi har check på de russiske spionfly 

Flyvning med russiske rekognosceringsfly fandt også sted samtidig med en større øvelse CJSE, Combined Joint Staff 
Exercise, blev gennemført mellem den 16. og 26. april i det østlige Sverige, fortæller dn.se videre. 

Velunderrettede kilder fortæller til Clas Svahn fra DN, at det russiske rekognosceringsfly har sin hjembase i Kubinka 
uden for Moskva og regelmæssigt følges af svensk radar. Flyet omplaceres regelmæssigt fra Kubinka til Kaliningrad 
mellem Polen og Litauen, hvilket også skete for nylig. Når det kommer ind i Østersøområdet, følges det af svensk 
militær radar. Denne type af rekognosceringsflyvninger foregår næsten hver uge året rundt. Ingen inden for det 
svenske forsvar vil bekræfte, om beredskabet forøges, når disse flyvninger foregår, men oplysninger til DN tyder dog 
på, at dette var tilfældet, noterer Clas Svahn. 

Kommentar 

Hændelsen med SAS-flyet illustrerer desværre på glimrende vis forskellen på de civile og militære radarsystemer og - 
registreringer. 

Som en kilde siger til UFO-Mail: 




Det er lidt uhyggeligt at se, hvordan Rusland under Putin igen er begyndt at føre sig frem, som de gjorde i tresserne 
under den kolde krig, hvor de fløj nord om Norge og ned langs vestkysten og ned i Vesterhavet langs den jyske 
vestkyst; samtidig med at de så stort på alle internationale regler , uden flyveplan og radiokontakt med nogen 
kontrolorganer. 

At flyve op gennem Øresund, eller hvor det nu var, er en meget grov provokation, og de har åbenbart ikke været i 
kontakt med nogen kontrolorganer. Godt de blev opdaget af en svensk primærradar, de havde åbenbart heller ikke 
tændt for deres transponder, hvilket har gjort dem usynlig på Kastrup radar og SAS flyets TCAS. 
Det er at lege med andres liv at flyve gennem et så tæt trafikeret område uden at give sig til kende. 
Selvom de måtte hævde, at de flyver i internationalt luftrum, så er det jo stadig kontrolleret luftrum, hvor der gælder 
helt særlige regler for beflyvning, og dem har de jo overtrådt. 

Kilder: 

http://www.dr.dk/Nyheder/Indland/2014/05/08/093001.htm . 

http://www.svt.se/nyheter/reqionalt/sydnytt/sas-plan-nara-krocka-med-ryskt-spaninqsplan . 

http://ekstrabladet.dk/112/article2278920.ece7utm campaiqn=Nvheder&.utm content=placerinq2&.utm medium = nvhe 

dsbrev&utm source=080514 , 

http://inq.dk/artikel/sas-fly-sekunder-fra-kollision-med-russisk-overvaaqninqsfly-168292 og 

http://www.dn.se/nyheter/sveriqe/vi-har-bra-koll-pa-de-ryska-spionplanen/ . 

Yderligere informationer om radarsystemer: 

http://da.wikipedia.org/wiki/Radar . 


Sjov med ufo-hemmeligheder 

Af Henning Dethlefsen 

Den amerikanske præsident har altid indtaget en speciel plads i den moderne ufologi. Han er 
verdens mægtigste mand, og hvis nogen sidder inde med nøglen til hemmeligheden bag ufo¬ 
fænomenet, må det være ham. Når en præsident tager ordet „ufo" eller „aliens" i sin mund, er der 
derfor mange ufologer og andre med interesse i emnet, som spidser ører. Det skete også forleden, 
da tidligere præsident Clinton optrådte på et talk-show og blev udspurgt om ufoerne. Det kom der 
en sjov og humoristisk samtale ud af. 



Ex-præsident Bill Clinton interviewes i ABC-talkshowet „Jimmy Kimmel Live". 

Bill Clinton er stadig en af USA's mest populære politikere. En af grundene hertil fik man at se den 2. april i år, da han 
optrådte på ABC-talkshowet „Jimmy Kimmel Live". Et stykke inde i det humørfyldte interview faldt samtalen så på, 
hvad ex-præsidenten under sin embedsperiode 1993-2001 havde erfaret om ufoer og aliens. Kimmel spøgte med, at 
han som nyvalgt præsident allerførst ville have forlangt at se alle hemmelige papirer om emnet. Den veloplagte Clinton 

svarede - til stor moro for publikum - at det havde han på en måde skam også gjort. Dog først inde i anden valgperiode 

i 1997. ___ _ __ 

Anledningen til Clintons undersøgelser havde været 50 års jubilæet for Roswell- 
hændelsen. USA's hær skulle ifølge historien nemlig i 1947 have bjærget en 
flyvende tallerken inklusive besætning nær den lille by Roswell i New Mexico. 
Begge dele skulle være gemt under den tophemmelige base kendt som Area 51. 
Clinton fortalte, at han havde brugt jubilæet som en anledning til at undersøge 
sagen, men at han måtte konkludere, at der ikke var noget om snakken. Der 

foregik hemmelige forsøg, men der var intet tegn på hverken flyvende 

tallerkener eller aliens. Clinton havde også forlangt at se alle papirerne fra 
Roswell, men heller ikke her havde han fundet noget. 

Ex-præsidenten slutter dog af på en mere alvorlig tone ved at henvise til, at 
videnskaben for tiden finder flere og flere jordlignende planeter, hvilket øger 

_ . -u i'uVj ? chancen for intelligent liv i universet. Som også en dag kunne tænkes at besøge 

Rumskib over Det Hvide Hus i filmen . . 3 33 

Independence Day. jorden. 












Her griber Kimmel straks chancen og spørger, om Clinton i virkeligheden antyder, at der faktisk findes aliens. Hvilket 
Clinton dog straks afviser. Han pointerer, at han blot forsøger at sige, at han ikke ved det, men ikke ville være 
overrasket, hvis vi en dag fik besøg. Han håber blot ikke, det vil ske som i science fiction filmen Independence Day i 
form af et ødelæggende angreb. Men måske et sådant angreb kunne få os til at bilægge alle vore små jordiske 
stridigheder. 


Reagans fantasi 

Ideen om, at en trussel udefra kunne få jordens stridende parter til at forene sig imod en fælles fjende, er ikke noget 
Clinton selv er kommet på. Den blev faktisk ytret allerede af Ronald Reagan, der var præsident fra 1981 til 1989. Han 
kaldte den „min fantasi", og den skal først og fremmest ses i sammenhæng med afviklingen af den kolde krig, dvs. 
konflikten mellem USA og Sovjetunionen, i løbet af 80erne. Reagan havde ellers været en af de største fortalere for en 
hård linje over for Sovjetunionen, som han kaldte „Ondskabens Imperium". Da der så begyndte at blæse mildere vinde, 
måtte han finde en politisk begrundelse for kursskiftet. Og ikke mindst et billede, som passede til. Hertil brugte han 
forestillingen om de fjendtlige aliens. I forhold til dem var Sovjetunionen ikke så slem alligevel, og det var muligt at 
lave aftaler med dem. 



På fotos blev præsident Reagan flere gange „udstyret" med en 
„alien" som ledsager. 

Meget tyder på, at Reagan faktisk interesserede sig livligt for ufoerne. Men han var også interesseret i det okkulte, 
herunder spøgelser, Armageddon og astrologi. Ifølge rygter skal han, dengang han endnu var guvernør i Californien, 
have set en ufo under en flyvetur. Som gammel Hollywood-skuespiller og en filmfan var han tydeligvis påvirket af 
forestillinger fra filmens verden. Udtrykket „Ondskabens Imperium" er fx hentet fra Starwars-filmene. Og Reagans 
program til udvikling af midler til bekæmpelse af atommissiler fra rummet (SDI) blev endog direkte kendt som 
„Starwars". Det er derfor nærliggende, at forestillingen om de angribende aliens stammer samme sted fra. Reagan er i 
det hele taget kendt for sine kvikke og overraskende bemærkninger og practical jokes, hvor man godt kan komme i 
tvivl, om han mener det alvorligt eller spiller en påtaget rolle. Under en filmfremvisning i Det Hvide Hus af filmen ET i 
1982, der handlede om et strandet rumvæsen, skal Reagan have kommenteret til instruktøren Steven Spielberg: „ Ikke 
engang 6 personer i dette rum ved, hvor tæt på virkeligheden det faktisk er". Lige før en radioudsendelse i 1984 jokede 
præsidenten med, at man om 5 minutter ville begynde at bombe Sovjetunionen. Desværre blev det hele optaget og 
senere lækket til pressen. Der var ikke mange, der dengang syntes, det var sjovt. 


En milliardær banker på 


Under Reagan blev det i starten anset for upassende, at en præsident talte om ufoer og aliens. Det ændrede sig 
efterhånden, og under Clinton var det mere almindeligt. Også i udtalelser til offentligheden. Den canadiske ufolog Grant 
Cameron har i nærmest en menneskealder beskæftiget sig med de amerikanske præsidenters forhold til ufo¬ 
fænomenet. Cameron mener, at især Bill Clinton sammen med sin kone Hillary udviste en stor interesse i ufoerne, men 
løb panden imod en mur, da de forsøgte at nå til bunds i sagen. Som ikke mindst interviewet med Kimmel viser, har 
Cameron i al fald delvist ret i påstand et, men ifølge Clintons egne udtalelser 
bestemt ikke i den sidste. 

Cameron har fundet ud af, at præsidentparret i løbet af præsidenttiden har 
udtalt sig 26 gange, hvor ufoer og aliens bliver nævnt. Allerede i juli 1996 
udtalte Bill Clinton sig således om de mulige positive virkninger af et angreb fra 
rummet. Det var i forbindelse med premieren på science fiction filmen 
„Independence Day", som han udtrykte stor begejstring for. I årene fremover 
kommer så en række udtalelser med lignende indhold, hvor interviewet med 
Kimmel kun er det sidste skud på stammen. En af Clintons nærmeste 
medarbejdere, John Podesta, har aldrig lagt skjul på, at han er en stor X-Files 



Den canadiske 
Cameron. 


ufolog Grant 


Både 


fan. TV-serien som handler om to agenter, der afslører sammensværgelser med forbindelse til ufo-fænomenet. 
Clinton-parret og Podesta arbejdede for en større åbenhed i forvaltningen. Podesta har siden udtalt sig for en frigivelse 
af alle ufo-relaterede dokumenter og til støtte for disclosure-bevægelsen. 










Især har Cameron dog lagt mærke til Hillary Clintons 
forbindelser til Laurance Rockefeller, mange- 
millardæren som døde i 2004, men som brugte sine 
sidste år og en god del af sine penge til at fremme bla. 
ufo-sagen. Ikke mindst ønskede han en frigivelse af 
statens påståede ufo-hemmeligheder. I 1995 var der et 
berømt møde mellem Hillary og hendes „ven" 
Rockefeller på hans farm i Wyoming, hvor Rockefeller 
talte for disclosure - altså afsløring af ufo¬ 
hemmelighederne. For politikere er det en god ide at 
holde sig gode venner med stærke pengemænd, og 
Hillarys stab ydede herefter hjælp til udformningen af et 
brev med anmodningen til præsidenten. Men længere 
rakte venskabet åbenbart heller ikke. Clinton-parret 
havde længe arbejdet hen imod større åbenhed i 
forvaltningen, og da den kom, var der bestemt ikke tale 
om nogen disclosure. I 1997 udgav det amerikanske 
luftvåben rapporten Case Closed, som forklarede 
Roswell som en styrtet ballon og rumvæsnerne som 
testdukker kastet ud fra luften. Dette tolker Cameron 
som, at Clinton ikke fik adgang, medens Clinton 
åbenlyst ser det som, at der ikke var skjult noget om 
aliens fra første færd. Den 10. april 1997 lægger Hillary 
Clinton under et interview i „The Diane Rehm Show" 
ikke skjul på, hvad hun mener om ufologerne. Her taler 
hun om „opdigtede sammensværgelser" og „visse 
menneskers besættelse af ufoer". 

I 2013 organiserede ufologen Steve Basset en såkaldt 
„høring" om ufoer i Washington. Der var inviteret 
senatsmedlemmer og andre vigtige personer, og det 
hele var stylet som en ægte senatshøring. De 6 
„senatorer", der mødte op, var dog kun tidligere 
senatorer, og de var alle betalt for det. Det hele mindede mest om en selvpromovering af ufologerne, og „høringen" 
blev da også stort set ignoreret af medierne. Under dette møde udtaler Grant Cameron sig imidlertid igen om Bill 
Clintons forhold til ufo-hemmelighederne. Og denne gang især om nogle udtalelser ex-præsidenten kom med i et 
interview i Hongkong i 2005. 

Her citerer han Clinton direkte og afslører derved tendensen til både at overdrive og fejlcitere for at få fortolkningen til 
at stemme. Cameron hævder således, at „et kæmpestort flertal i Clintons administration troede på historien om Area 
51". Men Clinton taler i virkeligheden bare om „mange i min administration". Disse „mange" er sikkert blandt andre 
John Podesta. Og Clintons „Jeg ville ikke være den første præsident , som undergivne har løjet overfor" bliver hos 
Cameron til: „Jeg er sandsynligvis ikke den første præsident , som de har ladet blive i mørket". Camerons sætning 
udtrykker vished om, at man er blevet holdt hen. Det gør Clintons faktisk ikke! Cameron ignorerer simpelthen, at 
Clintons udtalelse har som forudsætning at ufo-hemmelighederne eksisterer (hvad Clinton tydeligvis ikke tror på) og får 
det på den måde til at lyde som om Clinton mener, han er blevet løjet for. Der er her tale om klar manipulation med 
Clintons udtalelser. 

Cameron har selvsagt et problem, når Clinton fremstiller ufo-fænomenet som ikke-seriøst og fx nærmest udtrykker 
flovhed over i det hele taget at have undersøgt det. Det kalder Cameron så i analyser på sin side på nettet for „trash- 
talk". Altså ikke noget, der skal tages særligt alvorligt. Medmindre, spekulerer Cameron nogle steder, der selvfølgelig er 
tale om hemmelige budskaber til de skumle personer i militæret, som står bag den fortsatte hemmeligholdelse. 
Forsøget på at fastholde Clinton på ufologiens side virker temmelig desperat. Men Cameron står ikke alene. På diverse 
ufo-sider på nettet og på You-tube blev Clinton hurtigt efter sin optræden hos Kimmel taget til indtægt for en ufo-venlig 
holdning. Det er altid rart at have en populær ex-præsident på sin side! 


Hillary Clinton og Laurance Rockefeller på hans farm i 
Wyoming 1995. 


En tur ind i ufo-hemmelighedernes skov 

Men hvorfor er det så i det hele taget så interessant med diverse præsidenters udtalelser om ufoer? Fordi USA's 
præsident af de fleste betragtes som verdens mægtigste mand. Hvis nogen sidder inde med de afgørende 
informationer, må det være ham. Og hvis han ikke fortæller det videre, kan det kun være fordi han enten lyver, eller er 
blevet løjet for. Eller begge dele. Logikken er ikke til at komme uden om. Desværre bygger konklusionen på en 
forudsætning om at det, der skal bevises, nemlig ufo-hemmelighederne, faktisk eksisterer. Der er således bare tale om 
en ugyldig cirkelslutning. Hvad, præsidenten faktisk siger, bliver i sidste ende ligegyldig. 



Man kan sa spørge om visse præsidenters - især Carter, Reagan og 
Clintons - åbenlyse interesse for ufoerne kan bruges til noget. Ufologer vil 
hævde, at det i sig selv legitimerer troen på aliens og flyvende tallerkener, 
fordi man kan antage, at interessen er udtryk for en eller anden hemmelig 
viden. Her overser man bare det indlysende, at præsidenter er mennesker 
som alle andre og selvsagt besidder samme nysgerrighed over for 
mysterier som alle andre. Carter havde selv set en ufo, og hans 
nysgerrighed blev vakt. Reagan var interesseret i det okkulte og var 
påvirket af film og ikke mindst sin egen tid som skuespiller i Hollywood. 

Clinton udviste allerede før sin tid som præsident en interesse for, hvem 
der stod bag mordet på Kennedy og ufoer, og da han undersøgte tingene i 
1997, var det i forbindelse med RoswelI-jubilæet og udgivelsen af filmen 
„Independence Day". Hans stabschef John Podesta var begejstret X-Files- 
fan. Dette viser, at USA's præsidenter på godt og på ondt er påvirket af 
vore dages populærkultur. Samtidig bruger de billeder fra denne 
populærkultur til at formidle deres meninger og politik. Hvis de ønsker at 
formidle et billede af sig selv som politikere, der er i kontakt med den brede befolkning, har de faktisk slet ikke noget 
valg. 

Der er en god del ironi i det faktum, at ufologernes snak om ufoer og aliens igennem årtier har påvirket 
populærkulturen og blandt andet været årsag til en lind strøm af bøger, tegneserier og film om emnet. Hollywood 
efterligner virkeligheden, men virkeligheden efterligner også Hollywood. En af ufologiens kendteste repræsentanter, J. 
Allen Hynek, havde meget passende en birolle i filmen Nærkontakt af tredje grad fra 1977. Ufologerne har selv været 
med til at skabe det, de i dag fremlægger som beviser for, at ufoerne i virkeligheden er udtryk for, at vi får besøg af 
aliens. 

Ufologernes brug af fx Clintons udtalelser i „Jimmi Kimmel Live" minder mest af alt om en mand, der hævder, at der i 
en skov skjuler sig et hemmelighedsfuldt væsen. Han går ind i skoven for at undersøge det og støder ganske rigtigt på 
flere og flere spor. Desværre indser han aldrig, at det er ham selv, der sætter sporene. 


Clinton 
Podesta. 


med stabschefen John 


Kilder: 

http://www.youtube.com/watch?v=6PNttGq-z84 , 

http://www.voutube.com/watch?v=iJHbh2YaiwO , 

http://www.voutube.com/watch?v=vrOBiXhlaL8 . 

http://www.ufoevidence.org/documents/doc845.htm . 

http://www.openminds.tv/bill-clinton-talks-ufos-area-51/26772 , 

http://www.presidentialufo.com/bill-clinton og 

http://www.presidentialufo.com/ronald-reaaan/99-reaaan-ufo-storv . 


Nyt fra SUFOI s Fotoafdeling 

Af Ole Henningsen 

I forrige UFO-Mail omtaltes et foto taget af Jim Lyngvild den 24. marts og bl.a. omtalt af bt.dk. 

5600 Fåborg 24. marts 2014 _ 


ti 


Den kendte og mediebevidste modemand, eventmager m.v., Jim Lyngvild, lagde i marts måned et foto ud på sin 
Facebook-profil med en ledsagende tekst og blev efterfølgende citeret i http://www.bt.dk/kendte/mvstisk-flvvende- 
obiekt-set-over-svdfvn-hvad-er-det . der bl.a. skrev: 














Ok, hvad SATAN er det der den seneste times tid har svævet over Ravnsborg - 
MEGET langt ude. Det mest nærliggende er jo en satellit , men til hvad? 

Jim Lyngvild har siden ledt med lys og lygte efter en forklaring på, hvad det 
kunne være. 

Kommentar fra Karsten Bomholt 

SUFOI's fotokonsulent Karsten Bomholt, formand for Amatørastronomisk Selskab 
Fyn, kommenterede efterfølgende sagen og havde en saglig forklaring på 
„mystikken": 

Jeg blev allerede den 25. marts gjort opmærksom på artiklen i BT og vidste med det samme, hvilket objekt, der var 
tale om. 

På præcist samme tidspunkt som Jim Lyngvilds observation stod jeg sammen med en håndfuld mennesker omkring 30 
kilometer derfra og så det samme objekt. Vi stod på Odense Observatoriums tagterrasse, hvor jeg udpegede de 
forskellige stjernebilleder. Der var usædvanligt klart efter lang tid med overskyet vejr, så alle kunne se, hvordan Jupiter 
stod højt på himlen i Tvillingerne, og himlens klareste stjerne Sirius stod lavt over horisonten mod sydvest. 

En af deltagerne bemærkede, at Sirius syntes at blinke i forskellige farver, hvilket gav mig anledning til at fortælle lidt 
om, hvorfor stjernerne blinker. 

Det skyldes ikke stjernerne selv, men skyldes turbulens og temperaturforskel i de forskellige lag af Jordens atmosfære. 
Turbulensen får lyset fra en stjerne til at ændre retning. Dette bevirker, at stjernen synes at bevæge sig en lille smule 
frem og tilbage, og at dens lysstyrke varierer. 

Fra optikken ved vi, at lysets forskellige farver ikke brydes lige meget. Et prisme spreder det hvide lys ud i sine farver, 
og det samme gør atmosfæren. Det er særlig udpræget tæt på horisonten, og især Sirius er kendt for at stråle i mange 
forskellige farver, fordi dens lystyrke er så stor. 

Stjernerne er så langt væk, at vi ser dem som punktformede. Det smalle lysbundt bliver derfor meget nemt påvirket af 
turbulensen. 

Det samme er ikke tilfældet med planeterne. De blinker nemlig ikke. De er så meget tættere på, at vi ser dem som små 
skiver, og selv om det enkelte lysbundt bliver afbøjet, er der på samme tidspunkt mange andre, som ikke gør, så det 
samlede indtryk bliver et roligt og ensartet lys. Det er den klassiske metode til at skelne en planet fra en stjerne. 

Citat:,, Billedet blev taget med et meget kraftigt kamera, som kan forstørre et motiv op med 100.000 gange, forklarer 
Jim Lyn g vi Id". 

Hvem der dog havde et sådant kamera. Enhver astronom ville blive regnbuefarvet i hovedet af misundelse. 

Og dermed anser SUFOI's Fotoafdeling den sag for fuldt belyst og opklaret. 

Efterlysning: 

Hvem så disse lys den 1. april? 

Jægersprislejren gav løsningen! 

2830 Virum/3500 Værløse 



Det ene af de to modtagne fotos. Midt i billedet ses over gadelysene nogle stærktlysende, 
rødorange lys på himlen. 

Begge billeder er pga. en automatisk lang eksponeringstid stærkt rystede. Lysene optræder 
derfor nærmest „u-formede" - som de øvrige normale gadelys på billedet. 
Kamera: Nikon D5200. ObjektivzTamron 70-300 mm. 




En 45-årig observatør står den 1. april ved godt 22-tiden på sin altan i Virum på 14. etage og får øje på nogle 
ejendommelig lys i vestlig retning, dvs. i retning af Værløse. Han fortællerom sin oplevelse: 

Mens jeg står på altanen, observerer jeg noget i vestlig retning. Det var to klare orange lys som „tændte og slukkedes". 
Mit gæt er, at de befandt sig et sted over Værløse i 2-300 meters højde. Efter at de to orange lys (2 * Venus størrelse) 
havde skiftevis tændt og slukket, sås en række (3 til 5), mindre røde lyskugler som hastigt fløj i begge retninger ud fra 
de orange objekter hen over nattehimlen og parallelt med horisonten over en afstand af ca. 8-1200 meter, før de 
forsvandt. Dette havde jeg havde observeret tidligere, i alt i to omgange, med ca. 5 minutter imellem, inden jeg fik 
gang i kameraet. 

Mit gæt? To varmluftballoner som tænder og slukker brænderen og leger med fyrværkeri (selvom jeg aldrig har set 
romerlys kun med røde kugler og som gløder så længe, eller balloner som fløj efter kl. 22). Jeg har flere optagelser af 
fænomenet (491 Mb). 



Screenprint fra en af de modtagne videosekvenser. Her er zoomet lidt ind på to af lysene på 
himlen - det ene ved at fade ud (th.). Lysene forneden i venstre side er gadelys m.v. 

Screenprint fra endnu en af de modtagne videosekvenser. Efterfølgende er scenen i 
videoredigeringsprogram gjort lysere, og der er samtidigt meget kraftigt zoomet ind på lysene 
for om muligt at se yderligere detaljer. 

I den angivne observationsretning - vest set fra Virum - ligger bl.a. området, der indtil 2008 husede Flyvestation 
Værløse, med Filmstationens område fordelt på et 25 hektarer stort areal og Danmarks største studier, Studie 6 og 
Studie 7, som allerede har huset flere kendte produktioner, bl.a. VOICE Danmarks Største Stemme, Lærkevej og Lulu & 
Leon samt et utal af reklamefilm. 

I et forsøg på at opklare, hvad observatøren har oplevet og filmet, har SUFOI's Fotoafdeling 
kontaktet Filmstationensamt lokale ugeaviser. 

Det skal pointeres, at det ikke er SUFOI's opfattelse, at der er tale om en aprilspøg. 

SUFOI's undersøgelser 

Svaret fra Filmselskabet A/S godtgjorde, at man ikke fra selskabets side havde kendskab til, eller havde observeret 
noget, de kunne koble til de beskrevne iagttagelser. 

Henvendelsen til FuresøAvis gav intet resultat. 









Fotografens position i Virum markeret ved starten af den røde pil. Fotografen har 
selv med den røde oval forsøgt at markere, hvor lysene efter hans opfattelse 
kunne have befundet sig ved optagelserne. 

Som det ses er retningsangivelsen til Jægersprislejren rimelig tæt på. Afstanden 
mellem observationssted og øvelsesområde er ca. 35 km. 

Vi har i SUFOI's Fotoafdeling tidligere haft en sag, der involverede øvelsesaktiviteter med lysraketter 
m.v. fra Jægersprislejren, dog på noget tættere hold. Fler oplyste lejren, at man ofte fik 
henvendelser fra politiet, der fra borgere var blevet underrettet om lyskugler i luften i området. 

Observationen den 1. maj 2012 er omtalt i UFO-Mail: 

http://www.sufoi.dk/ufo-mails/um-2013/uml3-158.php . 

Efter fra fotografen at have modtaget ekstra kontrolfotos af landskabet ved dag- og nat samt mere detaljerede 
retningsangivelser, henvendte SUFOI's Fotoafdeling sig til Jægersprislejren for at høre nærmere om deres mulige 
øvelsesaktiviteter og modtog denne redegørelse fra kaptajn Morten Malthe Pedersen, Chef for Skydesikkerhed 
Jægerspris: 

Den pågældende aften blev der skudt med lysammunition på flere lokaliteter i vores terræn mellem kl. 1930 og 2235. 
De store gule lys minder en del om 40mm lysraket, der udløses i 150m højde og falder langsomt ved hjælp af en lille 
faldskærm, til de - oftest - slukker i luften. I nogle tilfælde anvendes en raket ad gangen, andre gange etableres en 
lyslinie med 3-5 eller flere raketter. 

De røde lys, der flyver hurtigere og i forskellige retninger, kan være lyssporammunition. Dette er oftest fra mindre 
våben, men denne aften var der også infanterikampkøretøjer i terrænet. Disse platforme er bevæbnet med en 35mm 
maskinkanon, hvor lyssporene er kraftigere, de flyver højere op, og lyser længere tid end de mindre våben. 

Såfremt retningen fra observationen passer, og det er muligt at se over krumningen fra 14. etage, er det meget 
sandsynligt, at observationen kan forklares med skydning i Jægersprislejren. 

Afstanden fra fotograf til Jægersprisområdet er ca. 35 km, og en søgning på beregninger over Jordens krumning giver 
som resultat af en netdiskussion, at Jordens krumning er ca. 110 meter på 37,4 km. 

Da observationen og optagelserne foregår på 14. etage, vil der derfor ikke være problemer med fra Virum at iagttage 
lysraketter anvendt i øvelsesøjemed ved Jægersprislejren i det pågældende tidsrum. 

Ud fra det samlede billede af de indhentede oplysninger er det derfor Fotoafdelingens konklusion, at det med meget 
stor sandsynlighed er lysraketter fra Jægersprislejren, der er iagttaget og ses på optagelserne. 









We have been visited" 


// 


Af Kim Møller Hansen 


I denne måned udkommer Kevin D. Randles seneste bog The Government UFO Files. The 
Conspiracy of Cover-up. Både titlen og bogens allersidste sætning, „We have been visited", sætter 
forventningerne i vejret. 

Jeg har for et år siden anmeldt Kevin D. Randles Alien Mvsteries, Consgiracies and_ Cover-Ups og konkluderede 
dengang, at det var en bog, som lovede for meget: „Bogens på-den-ene side-og-på-den-anden-side fremstillingsform 
er nok klogt valgt på et amerikansk marked med mange købedygtige rumskibstroende. De vil ikke blive fornærmede 
over Randles måde at skrive på, men måske føle, at bogens titel lover lige vel meget." Det samme må jeg sige om The 
Government UFO Files. The Conspiracy of Cover-up. 

Bogen gennemgår, som titlen rigtigt fortæller, det amerikanske flyvevåbens, CIA's og FBI's ufoundersøgelsesprojekter 
gennem tiderne krydret med udvalgte ufo-sager, både klassiske og nyere sager. Randle påviser, helt korrekt, hvor 
mangelfuldt efterforskningsarbejdet i nogle tilfælde har været udført, og hvor mange chancer man i tidens løb har 
misset for at komme til bunds i ellers veldokumenterede sager. Men det er nemt for os i dag i bagklogskabens ulideligt 
klare lys at bedømme fortidens fejltagelser, viden, beslutninger og konklusioner. Vi bør forsøge at vurdere 
ufoprojekterne på datidens præmisser. Fx var Condon-kommissionens opgave i 1967-69 ikke at bevise, at Jorden fik 
besøg fra det ydre rum, men hurtigst muligt og inden for snævre økonomiske rammer at få sat punktum for 
flyvevåbnets Project Blue Book, der med årene havde udviklet sig til et pr-mareridt pga. for få ressourcer, lav 
prioritering m.m., og fordi flyvevåbnet for længst havde sandsynliggjort, at det, som blev oplevet i amerikansk luftrum, 
hverken var sovjetiske vidundermaskiner eller besøg fra det ydre rum, men alt muligt andet. Project Blue Book havde 
så at sige overlevet sig selv og helt udspillet sin rolle. Condon-kommissionens opgave blev løst: Project Blue Book 
lukkede med en mammutstor rapport/bog som resultat, uden at flyvevåbnet tabte alt for meget ansigt. Under denne 
proces klippede Condon-kommissionens medlemmer rigtigt nok mange hæle og huggede mange tæer. 

Når Kevin D. Randle i dag vurderer fortidens ufoefterforskningsarbejde, ser han kun to muligheder: Enten har de 
forskellige efterforskere (og det var oftest officerer i flyvevåbnet) været komplet uduelige - og det mener han som 
pensioneret oberstløjtnant i hæren ikke er tilfældet sådan generelt - eller også har de noget at skjule, nemlig 
sandheden om ufoerne, og ufoer forstået som besøg fra rummet. Sidstnævnte mulighed er så den, Randle med den 
bastante konklusion „We have been visited" mener at have ført bevis for i bogen. Det er absolut ikke lykkedes! 

Bogen er en underlig blanding af på den ene side seriøse historiske redegørelser, præcise konklusioner i fx svindelsager 
samt velvalgte citater fra officielle dokumenter. Og på den anden side: mange løse ender, genfortælling af rygter uden 
hold i virkeligheden og brug af efterforskningsresultater fra personer, som næppe kan kaldes sandhedsvidner, 
heriblandt Linda Moulton Flowe, Robert Hastinqs , Robert Salas og Keith Chester. 

Randle er vidende om og skriver det også senere i bogen, at de refererede rygter blot er, ja, rygter og intet værd som 
dokumentation, men det ser ud, som om han vælger at videreformidle dem alligevel som krydderi og en godbid for 
husarerne. 

UFO-Mails læsere og læsere af SUFOI's udgivelse Nærkontakt vil vide, at de to 
klassiske ufooplevelser Kelly-Hopkinsville (1955) og Socorro (1964) på ingen måde 
beviser, at vi har haft besøg udefra. Randle har stor indsigt i ufomytens historie og har 
uden tvivl haft adgang til de samme kilder, som ligger til grund for konklusionerne i 
Nærkontakt, men han belyser ikke disse to sager ud fra ret mange vinkler og udelader 
væsentlige informationer, som taler imod rumskibshypotesen. Hans konklusioner er 
derfor uklare, og så tilpas åbne, at bogens primære målgruppe (= rumskibstroende på 
det amerikanske marked) ikke bliver stødt. Der er givetvis flere læsere til mystik og 
konspiratoriske hentydninger end til kolde facts om oplevelser af meteorer, fly, 
balloner og andet jordnært. 

I bogens kapitel 2 om spøgelsesraketterne i Skandinavien nævnes to danske 
observationsberetninger. De er gode eksempler på, hvilke typer sager Randle tillægger 
værdi og baserer sin konklusion på. 

På side 21 er der med Afton bladet den 4. juni 1946 som kilde en superkort beretning 
fra en landmand i Ringsted-området. Landmanden og hans hustru observerede et 
skinnende objekt på morgenhimlen. Det udsendte gnister og var ifølge observatørerne 
for langsomt til at være et meteor. 

T J] e Den anden danske observation (Randle er dog ikke klar over, at den er fra Danmark) 


Cover nævnes på bogens side 43 i et afsnit, hvor Randle gengiver sager, som giver 
spøgelsesraketterne et „ikke-jordisk element". Randle har fundet beretningen i Jerome 


fra et læserbrev 


Ink Prø 2014 

Bogen er på 354 sider med" Clarks UFO Encyclopedia, som igen har sakset beretningen 
omfattende bibliografi og offentliggjort i Sjællands Tidende den 17. april 1971, hvor Hans Sørensen fortæller 

stikordsregister. Alle følgende: 

illustrationer er i s/h. I sommeren 1946 kom jeg cyklende fra Jyderup mod Kalundborg. Nogle kilometer før 

Viskinge mod Kalundborg så jeg pludselig noget mærkeligt... så jeg standsede i en 
lysning for bedre at kunne se. Da så jeg tre tingester, der passede til beskrivelserne af ufoer. De fløj lodret oppe... De 
havde ligesom blanke spejle foroven og set fra siden lignede de en flad og dyb tallerken. Undersiden var ujævn og 
matgrå. Det var i juli med stille vejr. Klokken var ca. 14, og jeg havde solen i ryggen. Mens jeg stod her, kom der flere 
mennesker, og vi var enige om, at der ikke var nogen lyde, sådan som et fly normalt ville afgive. 







Af Ole Henningsen 

Mystisk røgring 


Løst og facts 



nu igen... 

En 16-årig pige i den engelske kurbadsby Leamington Spa observerede for nyligt 
et højst usædvanligt fænomen på himlen, som hun var kvik nok til at fange på 
video. 

I videoen kan man se en stor, sort røgring, der svæver langsomt hen over 
himlen. 

Videoen blev lagt på YouTube den 13. april, og er blevet set af over en million 
nysgerrige internetbrugere, som også ivrigt har diskuteret, hvad fænomenet 
kunne skyldes. 

Blandt brugerne er der naturligvis tilhængere af forskellige ufo-teorier, mens 
andre har mere kreative bud på årsagen til den store røgring. 

I Danmark var bl.a. eb.dk fremme med oplysningen og viste videosekvensen 
med røgringen: http://ekstrabladet.dk/vranaen/article2266312.ece . 

Retfærdigvis skal det nævnes, at eb.dk anførte flere seriøse teorier som en mulig 
forklaring på røgringen. 

En af læserne var i sin kommentar fornuftig nok til henvise til den korrekte 
forklaring på røgringen, så andre teorier om kæderygning og insektsværme blev 
trængt lidt i baggrunden: 

http://www.liveleak.com/view7N591 1397512919 . 

Omtale af andre ringfænomener: 

http://www.fiboni.com/2013/04/the-mvsterv-behind-smoke-rings/ og 

httPs://www.voutube.com/watch?v=kHpBComsnaO . 

Selv den italienske vulkan Etna laver flotte ringfænomener: 
https://www.youtube.com/watch?v=VbV98ZOOP-k . 

Læs mere om danske røgringsfænomener: 

http://www.sufoi.dk/ufo-mails/um-2013/uml3-162.php . 

Måske skulle man generelt anmode danske medier om at konsultere baglandet 
lidt bedre, inden man fremover publicerer sådanne „mystiske" tildragelser. 

Men så er der jo heller ingen historie... 


Universet som du aldrig har set det før 

Af Tina Ibsen, astrofysiker, Tycho Brahe Planetarium 











Foto: ILLUSTRIS 


Forskere har lavet en ny tidsforkortet simulering af universets udvikling. 

Den nye kosmiske simulering (kan ses ved at følge dette link ) begynder 12 millioner år efter Big Bang og fortsætter 
igennem de næste 13 milliarder år af universets liv. Den nye simulering er fra en computermodel kaldet Illustris, der er 
helt særlig fordi den dækker et stort område - en boks på 350 millioner lysår hver vej, hvilket giver forskerne mulighed 
for at se de forskellige mekanismer i spil på stor skala. 

htto: //planeta riet, dk/artikel/universet-som-du-aldriq-har-set-det- 

f%C3%B8r?utm source=AstroNvt&.utm campaiqn=d4b7d27e7e- 

RSS EMAIL CAMPAIGN&utm medium=email&utm term=0 d3f45f5000-d4b7d27e7e-338981225 . 

http://www.space.com/25787-new-simulation-re-spins-the-cosmic-web-more-accuratelv-video.html 


Læs ufo-beretninger på www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 


UFO-Mail udgives af Skandinavisk UFO Information. 

